open-index/open-wikipedia-markdown huggingface dataset:
Βλαντίμιρ Ολγκερντόβιτς

Ο **Βλαντίμιρ**, λιθουαν. *Vladimiras Algirdaitis*, πολων. *Włodzimierz Olgierdowic* (απεβ. μετά το 1398) από τον Οίκο των Γκεντιμινιδών ήταν μεγάλος πρίγκιπας τού Κιέβου (1362-94). Οι γιοί του Ιβάν και Αλέξανδρος έγιναν γενάρχες των οικογενειών Μπέλσκυ και Ολέλκοβιτς αντίστοιχα.

## Βιογραφία
Ήταν γιος τού Αλγκίρντας μεγάλου δούκα της Λιθουανίας και της Μαρίας, κόρης τού Γιαροσλάβ πρίγκιπα τού Βιτέρμπσκ.

Έπειτα από τη μάχη των Κυανών Υδάτων το 1362, το πριγκιπάτο τού Κιέβου έπεσε μόνιμα στα χέρια της Λιθουανίας. Πιστεύεται, ότι ο Βλαντίμιρ εγκαταστάθηκε στο Κίεβο αμέσως μετά τη μάχη και αντικατέστησε τον μεγάλο θείο του Φιόντορ του Κιέβου. Ο Βλαντίμιρ διεξήγε δική του πολιτική και έκοψε δικά του νομίσματα. Αρχικά τα νομίσματά του ήταν έντονα επηρεασμένα από αυτά της Χρυσής Ορδής: αντέγραψε σύμβολα τού Γιάνι Μπεγκ χαν και Μουχάμμαντ Μπολάκ χαν, όπως τη σφραγίδα (tamga) της φυλής των Τατάρων. Αυτό ίσως δηλώνει, ότι πλήρωνε φόρο υποτέλειας στην Ορδή. Αργότερα αντικατέστησε τα Ταταρικά σύμβολα με το Κ (=Κίεβο) και τον σταυρό, σύμβολο της Ορθόδοξης πίστης. Αυτά ήταν τα πρώτα νομίσματα, που κόπηκαν στη Λευκορωσία.

Το 1384 ο στρατός του συνέλαβε τον Διονύσιο μητροπολίτη τού Κιέβου, που απεβίωσε στην αιχμαλωσία το επόμενο έτος. Αυτό ήταν αποτέλεσμα της διαμάχης του Διονυσίου, τού Ποιμένος και τού Κυπριανού, που διεκδικούσαν τη μητρόπολη της Μόσχας.

Το 1386 ο αδελφός του Γιαγκελόν μέγας δούκας της Λιθουανίας έγινε, λόγω τού γάμου του, βασιλιάς της Πολωνίας και ο Βλαντίμιρ ορκίστηκε υποτέλεια σε αυτόν. Το 1392 με τη συμφωνία τού Οστρόβ, ο εξάδελφός τους Βυτάουτας έγινε μέγας δούκας της Λιθουανίας και άρχισε να μειώνει τους δούκες της επαρχίας, αντικαθιστώντας τους με αντιπροσώπους του. Αυτό ξεκίνησε ένεκα απείθαρχων δουκών, αλλά κατέληξε σε πιο συγκεντρωτική εξουσία. Έτσι το 1393 ο Βυτάουτας κατάσχεσε το Βολοντιμίρ-Βολίνσκι από τον εξάδελφο τού Βλαντίμιρ, τον Φεντόρ, γιο τού Λιουμπάρτας, το Νόβχοροντ-Σιβέρκι από τον αδελφό τού Βλαντίμιρ, τον Καριμπούτας και το Βιτέρμπσκ από τον Σβιτριγκάιλα, επίσης αδελφό τού Βλαντίμιρ. Το 1394 ο Βυτάουτας και ο Σκιργκάιλα, άλλος αδελφός τού Βλαντίμιρ, βάδισαν εναντίον τού Βλαντίμιρ, που παραδόθηκε χωρίς μάχη. Ο Σκιργκάιλα εγκαταστάθηκε στο Κίεβο, ενώ ο Βλαντίμιρ έλαβε το Σλουτσκ-Καπύλ ως δούκας. Ο Βλαντίμιρ αναφέρεται για τελευταία φορά στις πηγές το 1398.

## Πρόγονοι

## Παραπομπές


## Πηγές
* Rowell, S. C. (1994). Lithuania Ascending: A Pagan Empire Within East-Central Europe, 1295-1345. Cambridge Studies in Medieval Life and Thought: Fourth Series. Cambridge University Press. p. 100. ISBN 978-0-521-45011-9.
* Petrauskas, Rimvydas; Jūratė Kiaupienė (2009). Lietuvos istorija. Nauji horizontai: dinastija, visoumenė, valstybė (in Lithuanian). IV. Baltos lankos. pp. 373–374. ISBN 978-9955-23-239-1.

Κατηγορία:Οίκος των Γιαγκελλόνων
Δρίνος (Ήπειρος)

thumb|right|Λεκάνη απορροής Αώου και Δρίνου
Ο **Δρίνος** (αλβανικά: Drino) είναι ποτάμι στη βορειοδυτική Ελλάδα και νότια Αλβανία, το οποίο είναι παραπόταμος του Αώου. Η πηγή του βρίσκεται στο βορειοδυτικό τμήμα της περιφερειακής ενότητας Ιωαννίνων, κοντά στο χωριό Δελβινάκι. Αρχικά ρέει νοτιοδυτικά, στη συνέχεια βορειοδυτικά και διασχίζει τα αλβανικά σύνορα κοντά στα Κτίσματα. Συνεχίζει βορειοδυτικά μέσω του Αργυροκάστρου και ρέει μέσα στον Αώο κοντά στο Τεπελένι.

Κατηγορία:Ποταμοί της Ηπείρου
Κατηγορία:Ποταμοί της Ελλάδας
Κατηγορία:Ποταμοί της Αλβανίας
Κατηγορία:Διεθνείς ποταμοί της Ευρώπης
Κατηγορία:Πίνδος
Λάβδανη Ιωαννίνων

Η **Λάβδανη** είναι χωριό και πρώην κοινότητα στο νομό Ιωαννίνων, στην Ήπειρο. Από τη μεταρρύθμιση της τοπικής αυτοδιοίκησης το 2011 αποτελεί μέρος του δήμου Πωγωνίου, του οποίου αποτελεί δημοτική ενότητα. Η δημοτική ενότητα έχει έκταση 48,191 τ.χλμ., η κοινότητα 31,866 τ.χλμ. Έχει πληθυσμό 118 (2011).

## Αξιοσημείωτοι άνθρωποι
*Γιώργος Βότσης, δημοσιογράφος
*Σπύρος Σίμος, δημοσιογράφος και πολιτικός

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Σκιργκάιλα

Ο **Σκιργκίλα** (, π. 1353/4 - 11 Ιανουαρίου 1397) από τον Οίκο των Γκεντιμινιδών ήταν αντιβασιλιάς τού μεγάλου δουκάτου της Λιθουανίας (1386-92), στη θέση τού αδελφού του Γιαγκιέλο.

## Βιογραφία
Ήταν γιος τού Αλγκίρντας μεγάλου δούκα της Λιθουανίας και της Ουλιάνας των Ρουρικιδών, κόρης τού Αλεξάντρ Μιχαήλοβιτς πρίγκιπα τού Τβερ.

Το 1377 απεβίωσε ο Αλγκίρντας και τον διαδέχθηκε ο γιος του Γιαγκιέλο. Πιστεύεται, ότι οι δυναστικές έριδες αυτού με τον θείο του Κεστούτις και τον Βυτάουτας (γιο τού Κεστούτις) ξεκίνησαν από τον Σκιργκάιλα. Το 1379 ταξίδευσε στους Τεύτονες Ιππότες και ένα έτος μετά έγινε η αμφιλεγόμενη συνθήκη τού Ντοβυντίσκες. Ο Σκιργκάιλα ήταν ο κύριος υποστηρικτής του αδελφού του Γιογκάιλα και τον βοήθησε στο να φυλακίσει τον Κεστούτις και τον γιο του στο κάστρο Κρέβα, κατά τη διάρκεια τού εμφυλίου πολέμου της Λιθουανίας (1381-84). Μερικοί ιστορικοί υποθέτουν ότι η αποβίωση τού Κεστούτις μία εβδομάδα μετά από τη φυλάκισή του, ήταν δολοφονία που εκτελέστηκε από τον Σκιργκάιλα. Ως ανταμοιβή για την καλή δουλειά του, έλαβε το δουκάτο τού Τρακάι.

Όταν ο Γιαγκιέλο ετοιμαζόταν για την Ένωση της Κρέβα, ο Σκιργκάιλα συμμετείχε ενεργά στις διαπραγματεύσεις, μάλιστα έγινε επικεφαλής αποστολής στην Πολωνία. Οι διαπραγματεύσεις επέτυχαν και ο Γιογκάιλα νυμφεύτηκε τη Γιάντβιγκα των Καπετιδών-Ανζού, κόρη και κληρονόμο τού αποβιώσαντος Λουδοβίκου Α΄ της Πολωνίας το 1386. Η Γιάντβιγκα ήταν βασίλισσα της Πολωνίας και ο Γιογκάιλα στέφθηκε βασιλιάς της με τον γάμο του. Ο Γιαγκιέλο άφησε τον Σκιργκάιλα ως αντιβασιλιά στη Λιθουανία. Πάντως ο Σκιργκάιλα δεν ήταν δημοφιλής στους ευγενείς και ο Βυτάουτας είδε αυτό ως αφορμή για να κερδίσει δύναμη: το 1389 ξεκίνησε εμφύλιο πόλεμο και επιτέθηκε στο Βίλνιους. Δεν επέτυχε και ζήτησε τη συνδρομή των Τευτόνων Ιπποτών. Τελικά το 1392 ο Γιογκάιλα και ο Βυτάουτας υπέγραψαν τη συμφωνία τού Οστρόβ: ο Βυτάουτας έγινε αντιβασιλιάς της Λιθουανίας και τού επεστράφη το πατρικό δουκάτο τού Τρακάι.

Ως αποζημίωση, ο Σκιργκάιλα έλαβε ένα μέρος της Βολυνίας και τού Κιέβου το 1395. Οι περιστάσεις τού τέλους του δεν είναι ξεκάθαρες. Φημολογείται ότι δηλητηριάστηκε με εντολές Ορθοδόξων αξιωματούχων. Τάφηκε στη Λαύρα Πεσέρσκ τού Κιέβου.

## Πρόγονοι

## Παραπομπές


## Πηγές
* Vytautas Spečiūnas, ed. (2004). "Skirgaila". Lietuvos valdovai (XIII-XVIII a.): enciklopedinis žinynas (in Lithuanian). Vilnius: Mokslo ir enciklopedijų leidybos institutas. p. 54. ISBN 5-420-01535-8.

Κατηγορία:Οίκος των Γιαγκελλόνων
Σβιτριγκάιλα

Ο **Σβιτριγκάιλα** (λιθουαν.: *Švitrigaila*, πριν το 1370 - 10 Φεβρουαρίου 1452) από τον Οίκο των Γκεντιμινιδών ήταν μέγας δούκας της Λιθουανίας (1430-32).

## Βιογραφία
Ήταν ο τελευταίος (ή προτελευταίος) γιος τού Αλγκίρντας μεγάλου δούκα της Λιθουανίας και της Ουλιάνας των Ρουρικιδών, κόρης τού Αλεξάντρ πρίγκιπα τού Τβερ.

Εμφανίζεται για πρώτη φορά στην πολιτική το 1382, ως μάρτυρας της συμφωνίας της Ντούμπυζα, που έγινε μεταξύ τού αδελφού του Γιαγκιέλο και των Τευτόνων Ιπποτών. Οι ιστορικοί πιστεύουν, ότι θα ήταν τουλάχιστον 12 ετών, δηλ. θα γεννήθηκε το πολύ ως το 1370. Σε ένα έγγραφο που υποβλήθηκε στο Συμβούλιο της Φλωρεντίας, αναφέρεται ότι αυτός και ο Γιαγκιέλο, ήταν οι ευνοούμενοι γιοί τού Αλγκίρντας. Ο πατέρας τους πριν αποβιώσει το 1377, έθεσε διάδοχο τον Γιογκάιλα και τον έβαλε να ορκιστεί, ότι διάδοχος αυτού θα ήταν ο Σβιτριγκάιλα. Ο Γιαγκιέλο ισχυρίστηκε μετά, ότι αυτό άλλαξε μετά από αμοιβαία συμφωνία.

Το 1386 ως μέρος τού εκχριστιανισμού της Λιθουανίας και της ένωσής της με την Πολωνία, ο Σβιτριγκάιλα και οι αδελφοί του βαπτίστηκαν Καθολικοί στην Κρακοβία. Ο Σβιτριγκάιλα έλαβε το όνομα Μπολέσλαφ.

## Πρόγονοι

## Παραπομπές


## Πηγές
* Matusas, Jonas (1991). Švitrigaila Lietuvos didysis kunigaikštis (2nd ed.). Vilnius: Mintis. p. 166. ISBN 5-417-00473-1.
* "LIETUVOS PĖDSAKAI - UŽ TŪKSTANČIO KILOMETRŲ ("Lietuvos rytas", 2009 m. vasario 19 d., Nr.40, p.8)" (in Lithuanian). MINISTRY OF FOREIGN AFFAIRS OF THE REPUBLIC OF LITHUANIA. Retrieved 2009-11-02.

Κατηγορία:Οίκος των Γιαγκελλόνων
Γκορμπατσώφ (επώνυμο)

Το **Γκορμπατσώφ** (Горбачёв) είναι ρωσικό επώνυμο. Προέρχεται από μια λέξη που σημαίνει "καμπούρης". Το ουκρανικό ισοδύναμο είναι το **Χορμπανένκο** και το Λευκορωσικό ισοδύναμο είναι το **Χαρμπατσόφ**.

* Μιχαήλ Γκορμπατσώφ (Михаил Горбачёв), τελευταίος αρχηγός κράτους της ΕΣΣΔ
* Ραΐσα Γκορμπατσόβα (Раиса Горбачёва), σύζυγος του Μιχαήλ
* Μιχαήλ Χαρμπατσώφ (Міхаіл Гарбачоў, Михаил Горбачёв), Λευκορώσος ποδοσφαιριστής
* Γιούρι Γκορμπατσώφ, ρωσοαμερικανός ζωγράφος και γλύπτης, ανιψιός του Μιχαήλ Γκορμπατσώφ

## Δείτε επίσης
* Γκορμπάτσεβο, μέρος στη Λευκορωσία
Τζουζέπε Ουνγκαρέττι

Ο **Τζουζέπε Ουνγκαρέττι** (*Giuseppe Ungaretti*, 8 Φεβρουαρίου 1888 – 1 Ιουνίου 1970) ήταν Ιταλός μοντερνιστής ποιητής, δημοσιογράφος, δοκιμιογράφος, κριτικός και ακαδημαϊκός. Κορυφαίος εκπρόσωπος της πειραματικής τάσης γνωστής ως ερμητισμός, ήταν ένας από τους σημαντικότερους συντελεστές στην ιταλική λογοτεχνία του 20ού αιώνα. Επηρεασμένος από τον συμβολισμό, ευθυγραμμίστηκε για λίγο με τον φουτουρισμό. Όπως πολλοί φουτουριστές, πήρε εθνικιστική θέση κατά τη διάρκεια του Α΄ Παγκοσμίου Πολέμου. Ο Ουνγκαρέττι έκανε το ντεμπούτο του ως ποιητής ενώ μαχόταν στα χαρακώματα.

## Βιογραφία
Γεννήθηκε στις 8 Φεβρουαρίου 1888 στην Αλεξάνδρεια της Αιγύπτου. Σπούδασε στην Αίγυπτο, όπου ζούσε η οικογένειά του.

Κατά τη διάρκεια του μεσοπολέμου, ο Ουνγκαρέττι συνεργάστηκε με τον Μπενίτο Μουσολίνι (τον οποίο γνώρισε κατά την ένταξή του στον σοσιαλισμό), ενώ ήταν και ανταποκριτής της *Popolo d'Italia* και της *Gazzetta del Popolo*. Ενώ για σύντομο χρονικό διάστημα συνδέθηκε με τους Ντανταϊστές, ανέπτυξε τον ερμητισμό ως προσωπική ποίηση. Αφού πέρασε αρκετά χρόνια στη Βραζιλία, επέστρεψε στο σπίτι του κατά τη διάρκεια του Β΄ Παγκοσμίου Πολέμου και του ανατέθηκε θέση διδασκαλίας στο Πανεπιστήμιο Σαπιέντσα της Ρώμης, όπου πέρασε τις τελευταίες δεκαετίες της ζωής του και της σταδιοδρομίας του. Το φασιστικό παρελθόν του αποτέλεσε αντικείμενο αντιπαράθεσης.

Υπήρξε σημαντικός εκπρόσωπος της ιταλικού μοντερνισμού στο χώρο της ποίησης, πρωτοπόρος του λεγόμενου «ερμητικού κινήματος» στη λογοτεχνία. Με το έργο του συνέβαλε αποφασιστικά στην απαγκίστρωση της ιταλικής ποίησης του 20ού αιώνα από μια σειρά παραδοσιακά στοιχεία, όπως το μέτρο, οι λυρικές υπερβολές και οι ρητορισμοί..

Ο Τζουζέπε Ουνγκαρέττι πέθανε την 1η Ιουνίου 1970 στο Μιλάνο από βρογχοπνευμονία.

## Παραπομπές


## Εξωτερικοί σύνδεσμοι
* Λογοτεχνικό Ανθολόγιο «Σαν σήμερα»

Κατηγορία:Ιταλοί δοκιμιογράφοι
Κατηγορία:Ιταλοί φασίστες
Κατηγορία:Ιταλοί δημοσιογράφοι
Κατηγορία:Συμβολιστές ποιητές
Γλώσσα Ρατζί

Η **Ρατζί** είναι μικρή σινοθιβετιανή γλώσσα του Νεπάλ. Οι ομιλητές ήταν μέχρι πρόσφατα νομάδες και η γλώσσα ομιλούταν από 3.800 άτομα σύμφωνα με την απογραφή του 2011.

## Διανομή
Η Ράτζι ομιλείται στις ακόλουθες περιοχές του νοτιοδυτικού Νεπάλ:

* Ζώνη Μπέρι: επαρχίες Σουρχέτ, Μπάνκε, Μπαρντίγια
*Ζώνη Σέτι: επαρχία Καϊλάλι
* Ζώνη Μαχακάλι: επαρχία Καντσανπούρ

Ο Χάτρι (2008) διαιρεί την Ράτζι σε 3 βασικές περιφερειακές διαλέκτους, για τις οποίες παρέχει επίσης λίστες λέξεων.

* **Μπαραμπαντάλε**: ομιλείται στα χωριά Τζιοτιναγκάρ, Κατάσι, Λαλμπότζι, Κούτι, Μπουρούβα, Σόλτα, Χαϊρέχι και Κεόντι της επαρχίας Καϊλάλι, τα χωριά Σουνταρπούρ, Μπαντέβι Σιμπίρ, Νταϊτζί και Τσέλα Σιμπίρ της επαρχίας Καντσανπούρ και τα χωριά Ρατζιγκαούν, Γκάλφα και Μπαμπιγιατσαούρ της επαρχίας Σουρχέτ.
* **Πούρμπιγια**: ομιλείται στα χωριά Τζιλ, Κουτσαϊνί, Σανκαρπούρ, Τζαράχι, τον δήμο Ντανγκάγκι Μανέρα της επαρχίας Καϊλάλι.
* **Ναουκούλε**: ομιλείται στα χωριά Ποχαρικάντα, Μπούτι, Τσεπάνγκ, Κουναθαριγκαούν, Μπάτσχι, Κούτα, Ταράνγκα και Ουταργκάνγκα της επαρχίας Σουρχέτ και στα χωριά Σανκαρπούρ, Ματσχαγκάντ, Μπανιγιαμπάρ, Ραμπαπούρ, Ντακέλα, Ντανταουάρ, Σάνοσρι, τον δήμο Γκουλαρίγια και το Φανφένα της επαρχίας Μπαρντίγια.

## Παραπομπές

Κατηγορία:Γλώσσες του Νεπάλ
Σουλτάν Κιοσέν

Ο **Σουλτάν Κιοσέν** (τουρκικά: *Sultan Kösen*, γεννήθηκε 10 Δεκεμβρίου 1982) είναι Τουρκοκούρδος αγρότης που κατέχει το Παγκόσμιο Ρεκόρ Γκίνες για τον ψηλότερο εν ζωή άνδρα με ύψος 2,51 μέτρων. Η αύξηση προέκυψε από την μεγαλακρία που προκλήθηκε από έναν όγκο που επηρεάζει την υπόφυση. Το ανάστημα του είναι τέτοιο που χρησιμοποιεί πατερίτσες για να περπατήσει.

## Βιογραφία
Ο Κιοσέν είναι κουρδικής καταγωγής με τους γονείς του τις τρεις αδελφούς και την αδελφή του να έχουν κανονικό ύψος. Δεν κατάφερε να ολοκληρώσει όλες τις σχολικές τάξεις λόγω του ύψους του και αντί γι'αυτό εργάστηκε ως αγρότης. Το 2002-03 στα 20 χρόνια του με ύψος τότε 2,42 μέτρα εντάχθηκε στη Γαλατασαράι παίζοντας μπάσκετ αλλά δεν μπόρεσε να συνεχίσει λόγω κινητικών προβλημάτων. Περιγράφει τα πλεονεκτήματα του να είναι ψηλός λέγοντας ότι μπορεί να δει από μεγάλη απόσταση και να βοηθήσει την οικογένειά του με σπιτικές εργασίες όπως αλλαγή λαμπτήρων και κουρτινών. Αναφέρει ως μειονεκτήματα το ότι δεν μπορεί να βρει ρούχα για το ύψος του ή παπούτσια που ταιριάζουν και ότι είναι δύσκολο να χωρέσει σε αυτοκίνητο μεσαίου μεγέθους.

Ξεκινώντας το 2010, ο Κιοσέν έλαβε θεραπεία Gamma-Knife για τον όγκο υπόφυσής του στην Ιατρική Σχολή του Πανεπιστημίου της Βιρτζίνια και έλαβε φαρμακευτική αγωγή για τον έλεγχο των υπερβολικών επιπέδων της αυξητικής ορμόνης. Τον Μάρτιο του 2012 επιβεβαιώθηκε ότι η θεραπεία ήταν αποτελεσματική στην ανάσχεση της ανάπτυξης του Κιοσέν.

Τον Οκτώβριο του 2013 παντρεύτηκε την γεννημένη στη Συρία Μερβέ Ντιμπό. Σε μια συνέντευξη δήλωσε ότι το μεγαλύτερο πρόβλημα με τη γυναίκα του είναι η επικοινωνία. Αυτός μιλάει κουρδικά και τουρκικά αλλά η γυναίκα ομιλούσε μόνο αραβικά.

Στις 13 Νοεμβρίου 2014 ως μέρος της Ημέρας Ρεκόρ Γκίνες ο Κιοσέν συναντήθηκε για πρώτη φορά με τον Τσάντρα Μπαχαντούρ Ντάνγκι, τον κοντότερο εν ζωή άντρα του κόσμου εκείνη την εποχή σε εκδήλωση στο Λονδίνο.
Το 2014 ο Κιοσέν εντάχθηκε στο Μαγικό Τσίρκο της Σαμόας και συμμετείχε σε διάφορες παραστάσεις σε όλο τον κόσμο.

## Ρεκόρ
Στις 25 Αυγούστου 2009 το όρθιο ύψος του Κιοσέν καταγράφηκε στα 2,51 μέτρα στην πατρίδα του από το Βιβλίο Γκίνες, ξεπερνώντας τον πρώην κάτοχο του παγκόσμιου ρεκόρ Μπάο Σισούν με ύψος 2,36 μέτρων. Ο Κιοσέν κατέχει επίσης το τρέχον ρεκόρ Γκίνες για τα μεγαλύτερο χέρια με μήκος 27,5 εκατοστά και τα δεύτερα μεγαλύτερο πόδια με μήκος 36,5 εκατοστά (αριστερό πόδι) και 35.5 εκατοστά (δεξί πόδι).

Στις 25 Αυγούστου 2010, σύμφωνα με το Πανεπιστήμιο της Βιρτζίνια, οι γιατροί επιβεβαίωσαν ύψος μέχρι και 2,54 μέτρα και δήλωσαν ότι αυτό είναι πιθανώς το πραγματικό ύψος του Κιοσέν, μειωμένο τεχνητά από τη σκολίωση και τη κακή στάση του σώματος.
Στις 9 Φεβρουαρίου 2011 ο Κιοσέν μετρήθηκε από το Βιβλίο Γκίνες στα 2,51 μέτρα και τα χέρια του μετρήθηκαν εκ νέου, φτάνοντας τα 28 εκατοστά και ξεπερνώντας το προηγούμενο ρεκόρ του.

## Παραπομπές

## Εξωτερικοί σύνδεσμοι
* Dünyanın en uzun insanı bir Türk - NTV
* Ο ψηλότερος άνθρωπος του κόσμου

Κατηγορία:Τούρκοι
Κατηγορία:Κούρδοι
Κατηγορία:Πρόσωπα με γιγαντισμό
Κατηγορία:Τούρκοι καλαθοσφαιριστές
Αλεξάνδρα του Σάιν-Βίτγκενσταϊν-Μπέρλεμπουργκ

Η **Αλεξάνδρα του Σάιν-Βίτγκενσταϊν-Μπέρλεμπουργκ** (*Alexandra of Sayn-Wittgenstein-Berleburg*, 20 Νοεμβρίου 1970 -) είναι κόρη της Πριγκίπισσας Βενεδίκτης της Δανίας.

Σύμφωνα με τους κανόνες κληρονομικής διαδοχής που έθεσε ο βασιλιάς Φρειδερίκος Θ΄, δεδομένου ότι η πριγκίπισσα Βενεδίκτη και τα παιδιά της, συμπεριλαμβανομένης της πριγκίπισσας Αλεξάνδρας, δεν έχουν λάβει μόνιμη κατοικία τη Δανία, έχουν ουσιαστικά παραιτηθεί από τη θέση τους στη διαδοχή του Δανικού θρόνου.

## Βιογραφία
Η *Αλεξάνδρα Ρόζμαρι Ίνγκριντ Βενεδίκτη* γεννήθηκε στις 20 Νοεμβρίου 1970 στην Κοπεγχάγη, και είναι το δεύτερο παιδί και η μεγαλύτερη κόρη του Ριχάρδου, 6ου Πρίγκιπα του Σάιν-Βίτγκενσταϊν-Μπέρλεμπουργκ και της Πριγκίπισσας Βενεδίκτης της Δανίας.

Στις 6 Ιουνίου 1998 η Αλεξάνδρα παντρεύτηκε τον Κόμη Τζέφερσον φον Φάιλ ουν Κλάιν-Έλγκατ στο Παλάτι Γκραστίν. Μαζί απέκτησαν δύο παιδιά:
*τον Κόμη Φρειδερίκο *Ριχάρδο* Όσκαρ Τζέφερσον (γενν. το 1999-)
*την Κόμισσα *Ίνγκριντ* Αλεξάνδρα Ίρμα Άστριντ Βενεδίκτη (γενν. το 2003-)

Η οικογένεια έζησε στο Παρίσι, όπου ο Κόμης Τζέφερσον ήταν διευθύνων σύμβουλος του τοπικού υποκαταστήματος της τράπεζας Sal. Oppenheim. Από το 2013, το ζευγάρι έζησε στο Χάιντεσαιμ της Γερμανίας. Το ζευγάρι ανακοίνωσε την πρόθεσή του να χωρίσει τον Μάιο του 2017. Από τις 19 Μαΐου 1998, η Αλεξάνδρα είναι Δανή πολίτης.

Η Αλεξάνδρα είναι ανάδοχος της Ματθίλδης Μπεν, του Πρίγκιπα Οδυσσέα-Κίμωνα της Ελλάδας και της Δανίας και της Αμέλιας Μοράλες ι ντε Γκρέθια.

Εργάστηκε για το Κέντρο Παγκόσμιας Κληρονομιάς της UNESCO μέχρι το 2013 και ήταν υπεύθυνη για τη διατήρηση της πολιτιστικής κληρονομιάς των χωρών της Μέσης Ανατολής και της Νότιας Ασίας.

## Τίτλοι
***20 Νοεμβρίου 1970 - 6 Ιουνίου 1998**: *Η Γαληνοτάτη Υψηλότητα* Πριγκίπισσα Αλεξάνδρα του Σάιν-Βίτγκενσταϊν-Μπέρλεμπουργκ
***6 Ιουνίου 1998 - μέχρι σήμερα**: *Η Γαληνοτάτη Υψηλότητα* Πριγκίπισσα Αλεξάνδρα του Σάιν-Βίτγκενσταϊν-Μπέρλεμπουργκ, Κόμισσα Τζέφερσον φον Φάιλ ουν Κλάιν-Έλγκατ

### Τιμητικές διακρίσεις
**Δανικές**
* : Παραλήπτρια Μεταλλίου της Ασημένιας Επετείου της Βασίλισσας Μαργαρίτας Β΄ και του Πρίγκιπα Ερρίκου
* : Παραλήπτρια Μεταλλίου του Αργυρού Ιωβηλαίου της Βασίλισσας Μαργαρίτας Β΄
* : Παραλήπτρια Μεταλλίου της 100ης Επειτείου της Γέννησης του Βασιλιά Φρειδερίκου Θ΄
* : Παραλήπτρια Αναμνηστικού Μεταλλίου της Βασίλισσας Ίνγκριντ
* : Παραλήπτρια Μεταλλίου των 70ων Γενεθλίων της Βασίλισσας Μαργαρίτας Β΄
* : Παραλήπτρια Μεταλλίου του Ρουμπινένιου Ιωβηλαίου της Βασίλισσας Μαργαρίτας Β΄

**Ξένες**
* : Παραλήπτρια Έμβλημα Μεταλλίου των 50ων Γενεθλίων του Καρόλου ΙΣΤ΄ Γουσταύου

## Πρόγονοι

## Παραπομπές


## Εξωτερικοί σύνδεσμοι
* Princely House of Sayn-Wittgenstein-Berleburg
* Royal House of Denmark

Κατηγορία:Πριγκίπισσες της Δανίας
Χαλίντ μπιν Μοχσέν Σάαρι

Ο **Χαλίντ Μπιν Μοχσέν Σάαρι** (γεννήθηκε στις 28 Φεβρουαρίου 1991) είναι Σαουδάραβας άνδρας ο οποίος τον Αύγουστο του 2013 βρέθηκε ως το βαρύτερο άτομο εν ζωή (ζυγίζοντας 610 κιλά) και το δεύτερο βαρύτερο άτομο που έχει καταγραφεί στην ιστορία πίσω από τον Τζον Μπράουερ Μίνοτς. Επίσης είχε ΔΜΣ 204, ο υψηλότερος που έχει καταγραφεί ποτέ. Η μεταφορά από το σπίτι του έγινε με απαίτηση του Βασιλιά Αμπντουλάχ. Ο Χαλίντ δεν μπορούσε να φύγει για πάνω από δύο χρόνια για τη πρωτεύουσα της χώρας, το Ριάντ, για να λάβει θεραπεία. Ως αποτέλεσμα αυτής της θεραπείας, έχασε συνολικά 320 κιλά σε έξι μήνες. Το 2016 το Fox News ανέφερε ότι περπατούσε με πατερίτσες.

Το Νοέμβριο του 2017, το Al Arabiya ανέφερε ότι είχε χάσει 542 κιλά και τώρα ζύγιζε 68 κιλά.

## Παραπομπές


Κατηγορία:Παχυσαρκία
Κατηγορία:Σαουδάραβες
Ζακ Ροζιέ

Ο **Ζακ Ροζιέ** (γαλλικά: Jacques Rozier, 10 Νοεμβρίου 1926 - 31 Μαΐου 2023) ήταν Γάλλος σκηνοθέτης και σεναριογράφος του κινηματογράφου. Είναι ένας από τους τελευταίους του Γαλλικού Νέου Κύματος και εχει συνεργαστεί με τον Ζαν-Λυκ Γκοντάρ. Τρεις από τις ταινίες του προβλήθηκαν στο Φεστιβάλ των Καννών. Το 1978, υπήρξε μέλος της κριτικής επιτροπής του 28ου Διεθνούς Φεστιβάλ του Βερολίνου.                        

Απεβίωσε στις 31 Μαΐου 2023, σε ηλικία 96 ετών.

## Φιλμογραφία
### Ταινίες
* 1963 *Adieu Philippine*
* 1971 *Du Cote D'Orouet*
* 1976 *Les Naufrages de l'Ile de la Tortue*
* 1985 *Maine-Ocean Express* (Βραβείο Ζαν Βιγκό)
* 2001 *Fifi Martingale*
* 2007 *Le Perroquet bleu*

### Μικρού μήκους και Τηλεόραση
* *Comment devenir cinéaste sans se prendre la tête* (1995)
* *Revenez plaisirs exilés!* (TV) (1992)
* *Joséphine en tournée* (TV) (1990)
* *Lettre d'un cinéaste: Jacques Rozier* (TV) (1983)
* *Lettre de la Sierra Morena* (1983)
* *Nono Nénesse* (1976)
* *Jean Vigo (ντοκιμαντέρ)* (TV) (1964)
* *Ni figue ni raisin* (TV) (1964)
* *Le Parti Des Choses* (1963)
* *Dans Le Vent* [doc] (1962)
* *Blue Jeans* (1958)
* *La Rentree Des Classes* (1955)

## Παραπομπές

## Εξωτερικοί σύνδεσμοι

* Βιογραφία του 

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Ρομπέρ Νταρέν

Ο **Ρομπέρ Νταρέν** (γαλλικά: Robert Darene), (10 Ιανουαρίου 1914-15 Ιανουαρίου 2016), ήταν Γάλλος ηθοποιός,σκηνοθέτης και σεναριογράφος του κινηματογράφου. Επαίξε ως ηθοποιός σε 20 ταινίες μεταξύ του 1934 και 1939 και σκηνοθέτησε 9 ταινίες μεταξύ 1951 και 1963.

## Φιλμογραφία
* 1951 : *Saint-Louis, ange de la paix*
* 1954 : *Le Chevalier de la nuit*
* 1955 : *Les Chiffonniers d'Emmaüs*
* 1956 : *Goubbiah, mon amour*
* 1958 : *Mimi Pinson*
* 1958 : *La Bigorne, caporal de France*
* 1959 : *Houla-Houla*
*  1960 : *Il suffit d'aimer*
* 1962 : *La Cage*

## Παραπομπές

## Εξωτερικοί σύνδεσμοι
* Βιογραφία του 

Κατηγορία:Γάλλοι σκηνοθέτες κινηματογράφου
Άγιος Ηλίας Αμμοχώστου

Ο **Άγιος Ηλίας** (τουρκ.: **Γιάρκιοϊ**, *Yarköy*, παλαιότερα **Αγιλίγια**, *Ayiliya*) είναι χωριό που βρίσκεται στη χερσόνησο της Καρπασίας στην Κύπρο.

Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Αγιος Ηλίας
Άγιος Ιάκωβος (αποσαφήνιση)

Η ονομασία **Άγιος Ιάκωβος** μπορεί να αναφέρεται:
Αγιος ιακωβος απόστολος 

*Άγιος Ιάκωβος Αμμοχώστου
*Άγιος Ιάκωβος, Τζαμάικα
*Άγιος Ιάκωβος, Μπαρμπάντος
Ταρασάρι

μικρογραφία|Πακέτο ταρασάρι
Το **Ταρασάρι** (Νεπάλ Μπάσα: तारासारी) είναι γλυκό σε σχήμα μπάλας που αποτελείται από ζάχαρη. Χρησιμοποιείται ειδικά σε θρησκευτικά μέρη του Ινδουισμού όταν γίνονται προσφορές προς τους θεούς. Αυτό το φαγητό είναι διάσημο στο Νεπάλ.

## Σύνθεση
Το Ταρασάρι αποτελείται από ζάχαρη. Είναι πολύ γλυκό στη φύση του.

## Δείτε επίσης
* Κατάλογος νεπαλέζικων πιάτων

Κατηγορία:Τρόφιμα τελετουργικού χαρακτήρα
Κατηγορία:Ζαχαροπλαστική
Τσάκου (νεπαλική κουζίνα)

μικρογραφία|Τσάκου
Το **Τσάκου** (Νεπαλικά: चाकु) είναι νεπαλέζικο τρόφιμο που παρασκευάζεται από συμπυκνωμένο χυμό ζαχαροκάλαμου, τζάγκερι, γκι και καρύδια. Το μείγμα μαγειρεύεται μέχρι να πάρει στερεά μορφή και στη συνέχεια τοποθετείται σε ένα γάντζο σε τρόπο παρόμοιο με τη παρασκευή καραμέλας και στη συνέχεια κόβεται σε μικρά ρολά, ή μπορεί να μαγειρευτεί σε ρηχό πιάτο και να κοπεί σε μικρά κομμάτια σε σχήμα διαμαντιού. Το Τσάκου μπορεί να καταναλωθεί χωριστά, ή μπορεί επίσης να χρησιμοποιηθεί στην παραγωγή ζυμαρικών Γιομάρι (योमरी).

Το Τσάκου σερβίρεται από τους Νεπαλέζους με γκι και γλυκοπατάτες κατά τη διάρκεια του φεστιβάλ του Μάγκε Σανκράντι.
μικρογραφία|Τσάκου

## Δείτε επίσης

*Κατάλογος νεπαλέζικων πιάτων

## Παραπομπές

Κατηγορία:Πολιτισμός του Νεπάλ
Μεγάλη Κομνηνή της Γεωργίας

Η **Μεγάλη Κομνηνή της Γεωργίας**, αγνώστου μικρού ονόματος, γεννήθηκε πριγκίπισσα της Τραπεζούντας και με έγινε βασίλισσα της Γεωργίας τον 13ο αιώνα.

## Βιογραφία
Το μικρό της όνομα δεν είναι γνωστό πιστεύεται ότι λεγόταν Θεοδώρα ή Ειρήνη. Από τα ονόματα των παιδιών της πιστεύεται, ότι ήταν κόρη του Μανουήλ Α΄ και κάποιας από τις συζύγους του, της Ειρήνης Συρίκαινας ή της Ρουσουδάν των Βαγρατιδών-Ιβηρίας, κόρης του Γεωργίου Γ΄ της Γεωργίας. 

Παντρεύτηκε ανάμεσα στο 1273 - 1277 τον Δημήτριο Β΄ των Βαγρατιδών-Ιβηρίας βασιλιά της Γεωργίας· ήταν η πρώτη από τις συζύγους του και αυτή που έφερε τον τίτλο της βασίλισσας. Μαζί απέκτησαν πέντε παιδιά:
* Δαβίδ Η΄, βασιλιάς της Γεωργίας.
* Βαχτάνγκ Γ΄, βασιλιάς της Γεωργίας.
* Λάσα.
* Μανουήλ.
* Ρουσουντάν.

## Παραπομπές


Κατηγορία:Βυζαντινοί του 13ου αιώνα
Κατηγορία:Δυναστεία Μεγάλων Κομνηνών
Κατηγορία:Δυναστεία των Μπαγκρατιόνι
Αβεντίνος

## Αβεντίνος
Οι πληροφορίες για τον Αβεντίνο βασιλιά της Άλμπας προέρχονται από τη ρωμαϊκή μυθολογία κυρίως από την Αινειάδα του Βιργίλιου κατά την οποία ήταν γιός του μεγαλύτερου ήρωα της Αρχαίας Ελλάδος Ηρακλή και της ιέρειας Ρέας. Είχε συμμαχήσει με τον βασιλιά των Ρουτούλων Τούρνου ο οποίος πολεμούσε στην Ιταλία τους Τρώες φυγάδες του Αινεία.

Λόγω της μυστικής γέννησής του σε έναν από τους επτά λόφους που ήταν χτισμένη η Ρώμη επειδή η μητέρα του ήταν ιέρεια και απαγορευόταν τότε να έχει παιδιά, πήρε το όνομα του μετέπειτα βασιλιά της Άλμπας καθώς και η συνοικία της Ρώμης μέχρι σήμερα.

## Παραπομπές


Κατηγορία:Αρχαία Ελλάδα
Θεοδώρα Μεγάλη Κομνηνή

Η **Θεοδώρα Μεγάλη Κομνηνή**, γεννήθηκε πριν από 1253 - και πέθανε μετά το 1285, ήταν κατά όνομα αυτοκράτειρα της Τραπεζούντας από το 1284 έως το 1285.

Ήταν κόρη του αυτοκράτορα Μανουήλ Α΄ και της Γεωργιανής πριγκίπισσας Ρουσουντάν των Βαγρατιδών-Ιβηρίας, κόρης του Γεωργίου Δ΄ της Γεωργίας. Το 1284, συμμετείχε με τη βοήθεια του συγγενού της Γεωργιανού βασιλιά της Ιμερέτι, Δαυίδ, σε στάση κατά του ετεροθαλούς αδελφού της Ιωάννη Β΄. Παρόλο που ο Δαυίδ δεν κατέλαβε την Τραπεζούντα, κατάφερε να καταλάβει κάποιες επαρχίες της αυτοκρατορίας. Ο Ιωάννης Β κατέφυγε στην Τρίπολη του Πόντου αλλά λίγο αργότερα επέστρεψε και κατέστειλε τη στάση. Διασώζονται λίγα αργυρά και χάλκινα νομίσματα που είχε κόψει σαν αυτοκράτειρα. 

Μετά την επικράτηση του Ιωάννη κατέφυγε η Θεοδώρα στην Γεωργία.

## Παραπομπές


Κατηγορία:Βυζαντινοί του 13ου αιώνα
Θεοδωρα
Θεοδωρα
Βάρκες στα νερά του Βοσπόρου (Σαββίδης)

thumb|455px|Βάρκες στα νερά του Βοσπόρου
Το έργο **«Βάρκες στα νερά του Βοσπόρου»** είναι ζωγραφικός πίνακας του Συμεών Σαββίδη.

## Πληροφορίες
Το έργο είναι ελαιογραφία σε λεπτό καμβά κολλημένο σε χαρτόνι, διαστάσεων 36 × 51,4 εκατοστάΠρόκειται για τοπίο με ανατολίτικο χαρακτήρα και σαφή ιμπρεσσιονιστική τεχνοτροπία. Χρονολογικά τοποθετείται στα 1898. Το σύνολο είναι αυστηρά δομημένο, με κυρίαρχη την οριζόντια λεία υδάτινη επιφάνεια  με βάρκες και επιβάτες στο εσωτερικό τους να καταλαμβάνει το μεγαλύτερο μέρος της σύνθεσης. Πιο μικρή είναι η οριζόντια επιφάνεια της στεριάς τα οικοδομήματα και η βλάστηση με τον ανοιχτόχρωμο ουρανό. Συνειδητός είναι ο διαχωρισμός μεταξύ ψυχρών και θερμών χρωμάτων. Η ανάκλαση στον νερό γίνεται με σαφείς πινελιές και αποτυπώνει μια δεύτερη εικόνα, αντεστραμμένη και συγκεχυμένη.

## Παραπομπές


## Πηγές
* 

Βαρκες στα νερα του Βοσπ
Το άναμμα του τσιμπουκιού (Σαββίδης)

**Το άναμμα του Τσιμπουκιού** είναι ζωγραφικός πίνακας του Συμεών Σαββίδη.

## Πληροφορίες
**Το άναμμα του Τσιμπουκιού** είναι  λάδι σε λεπτό καμβά διαστάσεων 83,5 Χ56 εκ. Αγορά από την ανιψιά του ζωγράφου.
Είναι μια σκηνή από την καθημερινή ζωή των ανδρών της Ανατολής στον *καλό οντά*, το χειμωνιάτικο , κοντά στο τζάκι. Στη σκηνή συνυπάρχουν δύο άτομα με φανερές τις μεταξύ τους κοινωνικές διαφορές, από την ενδυμασία  και τον τρόπο που κάθονται τα πρόσωπα. Ο ένας είναι ηλικωμένος με γκρίζα γενειάδα και σαρίκι και φοράει μάλλον ιερατικά ρούχα. Κάθεται σε ένα υπερυψωμένο δάπεδο, το αραβικό *σεντίρ*, και ανήκει εμφανώς σε ανώτερη τάξη  από τον άνδρα που είναι καθισμένος σταυροπόδι καταγής και ντυμένος με πολύχρωμα λαϊκά ρούχα σαν υπηρέτης. Εκτελεί την εντολή του κυρίου του, ο οποιος με μια προτρεπτική κίνηση του αριστερού χεριού του τον καλεί να ολοκληρώσει τη διαδικασία του ανάμματος του τσιμπουκιού φυσώντας προσεκτικά το αναμμένο κομμάτι του ταμπάκου που κρατάει στην άκρη των δακτύλων του. Το αναμένο μαγκάλι προσδιορίζει το χώρο ανάμεσα στους δύο άντρες και το βάθος δίνεται από τον διαγώνιο μακρύ σωλήνα του τσιμπουκιού.

## Παραπομπές


## Πηγές
* 

Κατηγορία:Έργα ζωγραφικής του Συμέων Σαββίδη
Σπουδή χρωμάτων κοντά στο Μόναχο (Σαββίδης)

**Σπουδή χρωμάτων κοντά στο Μόναχο** είναι ζωγραφικός πίνακας του Συμεών Σαββίδη.

## Πληροφορίες
**Σπουδή χρωμάτων κοντά στο Μόναχο** είναι λάδι σε λεπτό καμβά δημιουργημένος στα 1910, διαστάσεων 60,9 × 50,9 εκ,Στο πίσω μέρος του είναι γραμμένο ''Farben-Studie bei Munchen 1910 S.Sabbides.
Ο τίτλος έχει δωθεί απότον ίδιο τον καλλιτέχνη Εδώ κυριαρχεί η αρμονία ψυχρων και θερμώ χρωμάτων. Μια χωριατοπούλα μέσα στον καλοκαιρινό λουλουδιασμένο αγρό ενός βαυαρικού χωριού μαζεύει με σοβαρότητα και επισημότητα αρχόντισσας λουλούδια. Τα λαμπερά πολύχρωμα λουλούδια αντανακλούν στη λευκή ποδιά της.

## Παραπομπές


## Πηγές
* 
Κατηγορία:Έργα ζωγραφικής του Συμέων Σαββίδη
Τζουζέπε Φαρίνα

Ο Ντοτόρε **Εμίλιο Τζουζέπε "Νίνο" Φαρίνα** (30 Οκτωβρίου 1906 – 30 Ιουνίου 1966) ήταν Ιταλός οδηγός αγώνων και ο πρώτος επίσημος παγκόσμιος πρωταθλητής της Φόρμουλα 1, κερδίζοντας τον τίτλο του πρωταθλήματος του 1950. Ήταν επίσης Ιταλός πρωταθλητής την τριετία 1937, 1938 και 1939.

## Πρώτα χρόνια
Γεννημένος στο Τορίνο, ο Φαρίνα ήταν γιος του Τζιοβάνι Κάρλο Φαρίνα (1884-1957), ιδρυτή της αμαξοστοιχίας Stabilimenti Farina. Ξεκίνησε να οδηγά ένα δικύλινδρο Temperino στην ηλικία των εννέα ετών. Ο Φαρίνα έγινε Δόκτωρ Πολιτικός Μηχανικός (αν και ορισμένες πηγές αναφέρουν τη μηχανική). Διακρίθηκε επίσης για τις ικανότητές του στο σκι, το ποδόσφαιρο και τον αθλητισμό. Είχε μια μικρή καριέρα ως αξιωματικός του ιππικού με τον ιταλικό στρατό. Εγκατέλειψε τον στρατό για να ασχοληθεί με τους αγώνες αυτοκινήτου.

Ενώ ήταν ακόμα στο πανεπιστήμιο, ο Φαρίνα αγόρασε το πρώτο του αυτοκίνητο, ένα μεταχειρισμένο Alfa Romeo, με το οποίο αγωνίστηκε στον αγώνα Αόστα-Γκραν Σαν Μπερνάρντο. Προσπαθώντας να νικήσει τον πατέρα του συγκρούστηκε και τραυματίστηκε στον ώμο και το πρόσωπο, δημιουργώντας μια τάση που συνέχισε σε όλη τη διάρκεια της καριέρας του. Ο πατέρας του τερμάτισε τέταρτος.

## Παραπομπές


## Εξωτερικοί σύνδεσμοι
* 

Κατηγορία:Ιταλοί οδηγοί της Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Άγιος Σέργιος (αποσαφήνιση)

Η ονομασία **Άγιος Σέργιος** μπορεί να αναφέρεται:
*Άγιος Σέργιος, άγιος
*Άγιος Σέργιος Αμμοχώστου

## Δείτε ακόμη
*Σέργιος
Άγιος Συμεών (αποσαφήνιση)

Με το όνομα **Άγιος Συμεών** αναφέρεται συνήθως ο Άγιος Συμεών ο Χιλανδαρινός ή ο Άγιος Συμεών ο Θεοδόχος ή ο Άγιος Συμεών ο Νέος. 

Το όνομα αυτό φέρουν οι παρακάτω οικισμοί της Ελλάδας και Κύπρου:
*Άγιος Συμεών Αιτωλοακαρνανίας
*Άγιος Συμεών Αμμοχώστου
*Άγιος Συμεών Άνδρου
*Άγιος Συμεών Κέας

## Δείτε ακόμη
*Συμεών
Αίθων

[μικρογραφία|Ο [Ήλιος (μυθολογία)|Ήλιος στο άρμα του, Ναός της Αθηνάς, Ίλιον. Eικονίζονται τα άλογα που το οδηγούν.]]
Με το όνομα **Αίθων** αποκαλούσαν ένα από τα τέσσερα ουράνια άλογα που κινούσαν τα άρμα του θεού Ήλιου στον ορίζοντα. Σύμφωνα με κάποιους μύθους ήταν γιος του Ήλιου και πατέρας της Μήστρας και γι' αυτό το λόγο ήταν προπάπος του Οδυσσέα από τη μητέρα του Αντίκλεια, ο οποίος όταν γύρισε από την Τροία εμφανίστηκε στην Πηνελόπη τη γυναίκα του με το όνομα Αίθων.

## Παραπομπές


Κατηγορία:Όντα της ελληνικής μυθολογίας
Ρομπέρ Ενρικό

Ο **Ρομπέρ Ενρικό** (γαλλικά: Robert Giorgio Enrico), (13 Απριλίου 1931-23 Φεβρουαρίου 2001), ήταν Γάλλος σκηνοθέτης και σεναριογράφος του κινηματογράφου.

Γεννήμενος στη Γαλλία από Ιταλούς μετανάστες συνεργάστηκε με αρκετούς γνωστούς ηθοποιούς του γαλλικού κινηματογράφου, όπως ο Μπουρβίλ, Λίνο Βεντούρα, Αλέν Ντελόν και Μπριζίτ Μπαρντό.

## Φιλμογραφία
* *Fait d'hiver* (1999)
* *Saint-Exupéry: La dernière mission* (1996) (TV)
* *Vent d'est* (1993)
* *La Révolution française* (1989)
* *Le Hérisson* (1989) (TV)
* *De guerre lasse* (1987)
* *Zone rouge* (1986)
* *Au nom de tous les miens* (1985) (mini TV Series)
* *Au nom de tous les miens* (1983)
* *Pile ou Face* (1980)
* *L'Empreinte des géants* (1980)
* * Un neveu silencieux* (1977)
* *Le vieux fusil* (1975) 
* *Le Secret* (1974)
* *Les Caïds* (1972)
* *Boulevard du Rhum* (1971)
* *Un peu, beaucoup, passionnément...* (1971)
* *Ho!* (1968)
* *Tante Zita* (1967)
* *Les aventuriers* (1967)
* *Les Grandes Gueules* (1966)
* *Le Théâtre de la jeunesse : La redevance du fantôme* (1965) (TV)
* *Contre point* (1964)
* *La Belle vie* (1963) - Βραβείο Ζαν Βιγκό
* *Au coeur de la vie* (1963) - fe
* *La Rivière du hibou*
* *Chickamauga* (1962)
* *L'oiseau moqueur* (1962)
* *Montagnes magiques* (1962)

## Παραπομπές

## Εξωτερικοί σύνδεσμοι
* Βιογραφία του 

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
No Tourists

Το ***No Tourists*** είναι το έβδομο άλμπουμ του βρετανικού συγκροτήματος ηλεκτρονικής μουσικής The Prodigy, που κυκλοφόρησε στις 2 Νοεμβρίου του 2018 από την ανεξάρτητη δισκογραφική εταιρεία τους, Take Me to the Hospital. Η μπάντα προώθησε το άλμπουμ με περιοδεία στο Ηνωμένο Βασίλειο τον ίδιο μήνα και σε άλλες ευρωπαϊκές πόλεις μετέπειτα.

## Λίστα τραγουδιών

## Samples
* Το *Need Some1* περιέχει sample του *Crash Goes Love* (1984) της Loleatta Holloway
* Το *Light Up the Sky* περιέχει sample του *Mam Rad Lidi* του Jiri Schelinger
* Το *We Live Forever* περιέχει φωνητικό sample από το τραγούδι *Critical Beatdown* των Ultramagnetic MCs και riff από το *WTF U Lookin' At* (2013) των South Central
* Το *No Tourists* περιέχει sample από το τραγούδι *Let's Get on with It* του John Du Prez, που περιλαμβάνεται στην ταινία *[[Bullseye!]]* (1990)
* Το *Timebomb Zone* περιέχει φωνητικό και μουσικό sample του *Time Bomb* των Alfonso Ribeiro και Jimi Tunnell
* Το *Boom Boom Tap* περιέχει φωνητικό sample από το βίντεο *2 Weeks Sober* του Andy Milonakis
* Το *Resonate* περιέχει samples από το *Sound Killer* (2015) του Brother Culture

## Επιτελείο
* Λίαμ Χάουλετ – στιχογραφία, παραγωγή, mixing, πλήκτρα, συνθεσάιζερς, sampling
* Κιθ Φλιντ – φωνητικά
* Maxim – φωνητικά

## Παραπομπές


## Εξωτερικοί σύνδεσμοι
* ''No Tourists'' στο Discogs

Κατηγορία:Άλμπουμ του 2018
Κατηγορία:Άλμπουμ των Prodigy
Σάχι πανίρ

μικρογραφία|Σάχι πανίρ
Το **Σάχι πανίρ** είναι μια προετοιμασία του πανίτ σε παχιά σάλτσα φτιαγμένη από κρέμα γάλακτος, ντομάτα και μπαχαρικά από την Ινδική υποήπειρο.

Κυρίως τρώγεται με ρότι, νάαν, ρύζι η άλλα άλλα ψωμιά. Το *πανίρ* είναι η λέξη για το τυρί κότατζ και η *σάχι* είναι ο όρος για το βασιλικό (σε σχέση με την Αυτοκρατορική αυλή των Μουγκάλ).

Παρόμοια πιάτα περιλαμβάνουν τα πανίρ μασάλα με βούτυρο και καντάι πανίρ.

## Δείτε επίσης
* Πανίρ μαχάνι
* Παντζαμπικό ντάβα
* Κατάλογος νεπαλέζικων πιάτων

## Παραπομπές

Κατηγορία:Ινδική κουζίνα
Ζαν Ντρεβίλ

Ο **Ζαν Ντρεβίλ** (γαλλικά: Jean Dreville), (20 Σεπτεμβρίου 1906-5 Μαρτίου 1997), ήταν Γάλλος σκηνοθέτης του κινηματογράφου. 
Μεταξύ του 1928 και 1969 σκηνοθέτησε 45 ταινίες και συνεργάστηκε με ηθοποιούς, όπως η Ζαν Μορό, ο Λουί ντε Φυνές, ο Μορίς Ρονέ και ο Μπουρβίλ, ο οποίος είχε κάνει και το κινηματογραφικό ντεμπούτο του το 1945 σε ταινία του Ντρεβίλ.

## Επιλεγμένη Φιλμογραφία
* *Autour de L'Argent* (1928)
* *The Chess Player* (1938)
* *President Haudecoeur* (1940)
* *Annette and the Blonde Woman* (1942)
* *A Cage of Nightingales* (1945)
* *Return to Life* (1949)
* *The Girl with the Whip* (1952)
* *The Secret of the Mountain Lake* (1952)
* *Endless Horizons* (1953)
* *La Reine Margot* (1954)
* *A Dog, a Mouse, and a Sputnik* (1958)
* *The Last of the Mohicans* (1968)

## Παραπομπές

## Εξωτερικοί σύνδεσμοι
* Ο  

Κατηγορία:Γάλλοι σκηνοθέτες κινηματογράφου
The Immaculate Collection

Το ***The Immaculate Collection*** είναι ένα greatest hits άλμπουμ της Αμερικανίδας καλλιτέχνιδας Μαντόνα, το οποίο κυκλοφόρησε στις 9 Νοεμβρίου 1990 από την Sire Records. Περιέχει τις δεκαπέντε μεγαλύτερες επιτυχίες της από το 1983 έως το 1990, καθώς και δύο νέα κομμάτια, τα *[[Justify My Love]]* και *[[Rescue Me]]*. Ο τίτλος είναι ένα λογοπαίγνιο επηρεασμένο από την Άμωμη Σύλληψη (αγγ: The Immaculate Conception), τη σύλληψη της Παναγίας χωρίς το λεκέ τoυ προπατόρικου αμαρτήματος. Μία εκτεταμένη έκδοση, *The Holiday Collection*, εκδόθηκε στην Ευρώπη για να συνοδεύσει το άλμπουμ, αλλά και την επανέκδοση του σινγκλ της *[[Holiday]]*. Είναι το πρώτο άλμπουμ που χρησιμοποίησε την τεχνολογία ήχου *QSound*.

Το *Justify My Love*, το πρώτο σινγκλ του άλμπουμ, έγινε το ένατο νούμερο ένα χιτ της Μαντόνα στην Αμερική και αποτέλεσε ένα από τα πιο αμφιλεγόμενα σινγκλς όλων των εποχών, λόγω του σεξουαλικού μουσικού βίντεο του. Το *Rescue Me* κυκλοφόρησε ως δεύτερο σινγκλ σπάζοντας ρεκόρ, αφού έκανε το ντεμπούτο του στο νούμερο δεκαπέντε στην Αμερική, το υψηλότερο ντεμπούτο από γυναίκα καλλιτέχνη στα Αμερικάνικα τσαρτς εκείνη την εποχή. Το άλμπουμ έγινε το δεύτερο άλμπουμ της Μαντόνα που κατάφερε να πιστοποιηθεί διαμαντένιο στην Αμερική, πουλώντας πάνω από δέκα εκατομμύρια αντίτυπα εκεί. Επίσης, πέρασε εννέα διαδοχικές εβδομάδες στην κορυφή των τσαρτς του Ηνωμένου Βασιλείου, είναι η δεύτερη γυναίκα μουσικός που κατάφερε να το επιτύχει αυτό. Το άλμπουμ έχει πουλήσει 30.000.000 αντίτυπα παγκοσμίως, καθιστώντας το ως το πιο επιτυχημένο greatest hits άλμπουμ από έναν σόλο καλλιτέχνη, αλλά και ένα από τα επιτυχημένα άλμπουμ όλων των εποχών.



Κατηγορία:Δισκογραφία της Μαντόνα
Κατηγορία:Άμωμος σύλληψη
Μελέτη καθιστής Ανατολίτισσας (Σαββίδης)

**Μελέτη καθιστής Ανατολίτισσας** είναι σπουδή του Συμεών Σαββίδη.

## Πληροφορίες
**Μελέτη καθιστής Ανατολίτισσας**  είναι σχέδιο από κάρβουνο και μολύβι  δημιουργημένο στα 1908. Οι διαστάσεις του 51,7 × 41,7 εκ.Η γυναικεία καθιστή μορφή παρουσιάζεται από την πλάτη σε μιαενδιαφέρουσα στάση σε σχήμα S και καλυμμένη με πέπλο.. Προφανώς πρόκειται για άσκηση στο δύσκολο αυτό σχήμα μέσα από το οποίο διαρθρώνονται τα διαφορετικά είδη υφασμάτων, η φούστα, το σάλι με τα κρόσια γύρω από τη μέση, το μακρυμάνικο γιλέκο και το κάλυμμα της κεφαλής.

## Παραπομπές


## Πηγές
* 

Κατηγορία:Έργα ζωγραφικής του Συμέων Σαββίδη
Αγκαστίνα

Η **Αγκαστίνα** () είναι χωριό στην βορειοανατολική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Αμμοχώστου
Γιώργος Παπαζήσης

Ο **Γιώργος Παπαζήσης** (Αθήνα, 3 Μαρτίου 1938 - Αθήνα, 25 Σεπτεμβρίου 2018) ήταν Έλληνας ηθοποιός του θεάτρου και του κινηματογράφου.

## Βιογραφικά στοιχεία
Σπούδασε υποκριτική στη Δραματική Σχολή του Ελληνικού Ωδείου και μουσική στη Μουσική Σχολή του Μ. Θεοφανίδη. Τη διάκριση και την καθιέρωσή του στο μουσικό θέατρο ακολούθησε ο κινηματογράφος το 1962 με την ταινία *[[Τέρμα τα δίφραγκα]]*. Συμμετείχε σε 36 ταινίες, ως επί το πλείστον κωμωδίες, στις οποίες αναλάμβανε τον ρόλο του καλοκάγαθου Κρητικού. Στο θέατρο πρωτοεμφανίστηκε το 1961 στο έργο των Τσιφόρου – Βασιλειάδη «Τα Κοκόρια των Δώδεκα». Συμμετείχε, επίσης, στην τηλεοπτική σειρά *[[Η Λάμψη (τηλεοπτική σειρά)|Η λάμψη]]* του Νίκου Φώσκολου.

Ήταν παντρεμένος με την ηθοποιό Τιτίκα Στασινοπούλου και είχε έναν γιο, τον Δημήτρη. Πέθανε στις 25 Σεπτεμβρίου 2018 από καρκίνο στο πάγκρεας.

## Φιλμογραφία

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Εξωτερικοί σύνδεσμοι

## Παραπομπές


Κατηγορία:Έλληνες ηθοποιοί μουσικού θεάτρου
Κατηγορία:Έλληνες ηθοποιοί κινηματογράφου
Ζαν-Πιέρ Μπλαν

Ο **Ζαν-Πιέρ Μπλαν** (γαλλικά: Jean Pierre Blanc), (23 Απριλίου 1942-21 Μαΐου 2004), ήταν Γάλλος σκηνοθέτης και σεναριογράφος του κινηματογράφου.

Σκηνοθέτησε έξι ταινίες μεταξύ 1972 και 1993.

Είχε κερδίσει την Αργυρή Άρκτο Καλύτερης Σκηνοθεσίας στο 22ο Φεστιβάλ Βερολίνου για την ταινία του *[[La Vieille Fille]]*.

## Φιλμογραφία

* *La Vieille Fille* (1972)
* *Un ange au paradis* (1973)
* *D'amour et d'eau fraîche* (1976)
* *Le devoir de français* (1978)
* *L'Esprit de famille* (1979)
* *Caravane* (1993)

## Εξωτερικοί σύνδεσμοι
* Ο  



Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Φράγκο ΔΕΣ

Το **Φράγκο ΔΕΣ** (κωδικός νομίσματος: **XFU**) ήταν εικονική νομισματική μονάδα που χρησιμοποιούνταν από τη Διεθνή Ένωση Σιδηροδρόμων (ΔΕΣ). Αποσύρθηκε από τον κατάλογο νομισμάτων ISO-4217 τον Νοέμβριο του 2013. Το ευρώ έχει πάρει τη θέση του.

Ένα σχετικό νόμισμα της βιομηχανίας αεροπορικών εισιτηρίων είναι η Ουδέτερη Μονάδα Κατασκευής (Neutral Unit of Construction).

## Δείτε επίσης
* Ιδιωτικό νόμισμα

## Παραπομπές


## Εξωτερικοί σύνδεσμοι
* Διεθνής Ένωση Σιδηροδρόμων

Κατηγορία:Ιστορικά νομίσματα
Κεράλα Σαχίτγια Ακαντεμί

Η **Κεράλα Σαχίτγια Ακαντεμί** ή **Ακαδημία για τη Μαλαγιαλαμική λογοτεχνία** είναι αυτόνομος οργανισμός που ιδρύθηκε για την προώθηση της γλώσσας Μαλαγιαλάμ και λογοτεχνίας. Βρίσκεται στο Θρισούρ της Κεράλας στην Ινδία.

## Ιστορία
Η ακαδημία εγκαινιάστηκε στις 15 Οκτωβρίου 1956 από τον Τσιθίρα Θιρούναλ Μπαλαράμα Βάρμα (1913-1991), πρώην βασιλιάς του Τραβανκόρ στο Θιρουβανανθαπούραμ. Μεταφέρθηκε στο Θρισούρ τον Σεπτέμβριο του 1957. Αν και η κυβέρνηση της Κεράλα παρέχει χρηματοδότηση και υποστήριξη για την ακαδημία, η διοίκηση της ακαδημίας είναι αυτόνομη, σύμφωνα με το σύνταγμα. Η ακαδημία αναγνωρίζει τα ανώτερα λογοτεχνικά έργα μέσα από ετήσια λογοτεχνικά βραβεία για την Ποίηση, το Μυθιστόρημα, την Ιστορία, το Θέατρο, τη Λογοτεχνική κριτική, τη Βιογραφία - αυτοβιογραφία, το Οδοιπορικό, το Χιούμορ, τη Μετάφραση, τη Παιδική λογοτεχνία και άλλα. Το 2016 επικεφαλής ήταν ο διηγηματογράφος στα Μαλαγιαλάμ Βαϊσαχάν στην θέση του Προέδρου, η Χαντίτζα Μούμταζ ως Αντιπρόεδρος και ο Κ. Π. Μοχάναν ως Γραμματέας.

## Δραστηριότητες
Η ακαδημία έχει μια από τις καλύτερες βιβλιοθήκες στη Κεράλα. Είναι εγκεκριμένο διδακτορικό κέντρο ερευνών για τα πανεπιστήμια στην Κεράλα. Η Ακαντεμί επίσης, κατέχει την περιοδική βιβλίο του φεστιβάλ για την προώθηση της ανάγνωσης μεταξύ των μαζών. Η Ακαντεμί δημοσιεύει τακτικά τα περιοδικά *Sahithyalokam*, *Sahithya Chakravalam* και το*[[Μαλαγιαλάμ]] Literature Research* (στα αγγλικά). Η ακαδημία βραβεύει επίσης το επιφανές Εζουθάτσαν Πουρασκάραμ, το οποίο πήρε το όνομά του από τον Θουντσάθθου Εζουθάτσαν, πατέρα της Μαλαγιαλαμικής λογοτεχνίας. Το βραβείο δίνεται σε ετήσια βάση σε εξέχοντες λογοτέχνες.

## Δείτε επίσης

*Σαχίτγια Ακαντεμί

## Παραπομπές

## Εξωτερικοί σύνδεσμοι

* Kerala Sahitya Academy
* Kerala Sahitya Academy: Governing Body
* Sahitya Akademy : India's National Academy of Letters

Κατηγορία:Πολιτισμός της Ινδίας
Ασύρματο USB

μικρογραφία|Το εγκεκριμένο λογότυπο του ασύρματου USB
Το **ασύρματο USB** είναι ένα μικρής εμβέλειας, υψηλού εύρους ζώνης ασύρματο  πρωτόκολλο επικοινωνίας με ραδιοκύματα που δημιουργήθηκε από το Wireless USB Promoter Group, το οποίο σκοπεύει να αυξήσει περαιτέρω τη διαθεσιμότητα των γενικών τεχνολογιών που βασίζονται στο USB. Γενικά, το IPv6 ήταν το κλειδί αυτής της τεχνολογίας. Συντηρείται από τη WiMedia Alliance και (από το 2009) η τρέχουσα αναθεώρηση είναι 1.0, η οποία εγκρίθηκε το 2005. Tο ασύρματο USB έχει μερικές φορές τη συντομογραφία "WUSB", αν και το USB Implementers Forum αποθαρρύνει αυτή την πρακτική και αντίθετα προτιμά να αποκαλούν την τεχνολογία Certified Wireless USB για να το ξεχωρίζει από τα ανταγωνιστικά UWB πρότυπα.

Το ασύρματο USB βασίστηκε στην (ανενεργή πλέον) πλατφόρμα της WiMedia Alliance Ultra-WideBand (UWB) κοινή πλατφόρμα με ραδιοκύματα, η οποία είναι ικανή να στέλνει 480&#x20;Mbit/s σε αποστάσεις έως και 3 μέτρα και 110&#x20;Mbit/s έως και 10 μέτρα. Ήταν σχεδιασμένη για να λειτουργήσει στο φάσμα συχνότητας 3.1-10.6&#x20;GHz, αν και τοπικές ρυθμιστικές πολιτικές ενδέχεται να περιορίζουν το νόμιμο εύρος λειτουργίας σε ορισμένες χώρες.

## Επισκόπηση
Το σκεπτικό για αυτή την προδιαγραφή είναι η συντριπτική επιτυχία του USB ως βάση για περιφερειακά οπουδήποτε βρίσκονται: λόγοι που αναφέρονται περιλαμβάνουν την εξαιρετική ευκολία χρήσης και το χαμηλό κόστος, το οποίο επιτρέπει την ύπαρξη μιας πανταχού παρούσας αμφίδρομης, γρήγορης θύρας αρχιτεκτονικής. Ο ορισμός του Ultra-WideBand (UWB) ταιριάζει πολύ καλά με τις δυνατότητες και ταχύτητες μεταφοράς USB (1, 5 και 12&#x20;Mbit/s έως και 480&#x20;Mbit/s για το USB 2.0) και δίνει τη δυνατότητα για μια φυσική ασύρματη επέκταση του USB σε σύντομο χρονικό φάσμα (3 μέτρα, έως και 10 στο μειωμένο συντελεστή 110&#x20;Mbit/s). Ακόμα, δεν υπάρχει καμία φυσική θύρα για να τροφοδοτήσει τις περιφερειακές μονάδες, και η απουσία καλωδίων σημαίνει ότι ορισμένες ιδιότητες που συνήθως θεωρούνται δεδομένες σε USB συστήματα πρέπει να επιτευχθούν με άλλα μέσα.

## Αναφορές

Κατηγορία:Ραδιοφωνική τεχνολογία
Κατηγορία:Ασύρματο δίκτυο
Κατηγορία:USB
Ευτυχία Γιακουμή

Η **Ευτυχία Γιακουμή** (Αθήνα, 1979) είναι Ελληνίδα ηθοποιός.

## Βιογραφία
Γενήθηκε το 1979 στο Μαρούσι Αττικής και από την ηλικία των τεσσάρων ακόμα ετών ένιωθε την ανάγκη να εκφράζεται μέσα από την υποκριτική. Τελείωσε δύο σχολές θεάτρου και την περίοδο 1995-2008 παρακολούθησε μαθήματα υποκριτικής σε διάφορα εργαστήρια. Μιλάει τρεις ξένες γλώσσες και έχει κάνει σεμινάρια εκμάθησης της νοηματικής. Έχει παίξει σε πολλές παραστάσεις στο θέατρο, σε αρκετές τηλεοπτικές σειρές και σε κινηματογραφικές ταινίες.

## Τηλεόραση

## Κινηματογράφος

## Θέατρο

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Βασίλι Σταροντούμπτσεφ

Ο **Βασίλι Αλεξάντροβιτς Σταροντούμπτσεφ** (, 25 Δεκεμβρίου 1931 στο Βόλοβτσικ, Περιφέρεια Κεντρικής Μαύρης Γης, σημερινή Περιφέρεια Λίπετσκ &#x2013; 30 Δεκεμβρίου 2011 στο Νοβομοσκόβσκ, Περιφέρεια Τούλα) ήταν Σοβιετικός και Ρώσος πολιτικός και κυβερνήτης της Περιφέρειας Τούλα από το 1997 έως το 2005. Ήταν επίσης ένα από τα μέλη της Επιτροπής Κατάστασης Έκτακτης Ανάγκης κατά την Σοβιετική απόπειρα πραξικοπήματος του 1991 και ήταν αρχηγός του Αγροτικού Κόμματος της Ρωσίας.
## Βιογραφία
Ο Σταροντούμπτσεφ αποφοίτησε από το Γεωργικό Ινστιτούτο του Βορόνεζ και Πανενωσιακό Ανταποκρισιακό Γεωργικό Ινστιτούτο. Για πολλά χρόνια ήταν πρόεδρος του κολχόζ στην επαρχία Νοβομοσκόβσκ. Μεταξύ των βραβείων ήταν ο τίτλος του Ήρωα της Σοσιαλιστικής Εργασίας, τρία Τάγματα του Λένιν, Κρατικό Βραβείο της ΕΣΣΔ καθώς και το Τάγμα της Οκτωβριανής Επανάστασης και το Τάγμα του Σήματος της Τιμής. Είχε βαθμό υποψήφιου επιστήμονα στη γεωργία και ήταν αντεπιστέλλον μέλος της VASKhNIL.

Ο Σταροντούμπτσεφ ήταν μέλος στο Συμβούλιο της Ομοσπονδίας της Ρωσίας (για τα έτη 1993-96 και επίσης κατά την περίοδο 1997-2001 ως περιφερειακός κυβερνήτης). Διετέλεσε μέλος της Κρατικής Δούμας (2007-11).

Ο Σταροντούμπτσεφ ήταν μέλος του Κομμουνιστικού Κόμματος της Ρωσικής Ομοσπονδίας.

## Παραπομπές


Κατηγορία:Σοβιετικοί πολιτικοί
Κατηγορία:Ρώσοι πολιτικοί
Μαρσέλ Μποζουφί

Ο **Μαρσέλ Μποζουφί** (), (28 Οκτωβρίου 1928-1 Φεβρουαρίου 1988), ήταν Γάλλος ηθοποιός.

## Πρώτα χρόνια

Ο Μαρσέλ Λουί Εντουάρ Μποζουφί γεννήθηκε στις 28 Οκτωβρίου 1929 στη Ρεν,
από τον Εντουάρ Μποζούφι, κατασκευαστή επίπλων, που γεννήθηκε το 1893 στην Ιταλία, και τη σύζυγό του Λεονί Κατρίν Μπελί, η οποία γεννήθηκε το 1896 στο Παρίσι.

## Καριέρα
Ξεκίνησε την κινηματογραφική του καριέρα το 1955 σε ηλικία 26 ετών, υποδυόμενος έναν οδηγό φορτηγού στην ταινία *[[Στον κλοιό των γκάνγκστερς]]* του Ζιλ Γκρέιντζερ, δίπλα στους Ζαν Γκαμπέν και Ζαν Μορό. 
 
Το 1969, σκηνοθέτησε μαζί με τον Κλοντ Λελούς τον *Αμερικάνο*, με πρωταγωνιστές τους Σιμόν Σινιορέ και Ζαν-Λουί Τρεντινιάν. Ένα χρόνο νωρίτερα, υποδύθηκε έναν ομοφυλόφιλο δολοφόνο στην ταινία ''Ζ'' του Κώστα Γαβρά και, σε μια σπάνια κίνηση στην άλλη πλευρά του νόμου, έναν αστυνομικό επιθεωρητή στο *Η ζωή, ο έρωτας, ο θάνατος* (La Vie, l'Amour, La Mort) του Λελούς.

Ο Μποζουφί, ο οποίος έπαιξε σε περίπου 30 ταινίες για 20 χρόνια, οι περισσότερες από αυτές ήταν γαλλικές, τελειοποίησε την εικόνα του κακού σε δευτερεύοντες ρόλους.

Μια από τις πιο αξιοσημείωτες σκηνές του ήταν στην ταινία ''Ο άνθρωπος από τη Γαλλία'' του 1971, όπου ως τρελός δολοφόνος τρομοκρατεί ένα βαγόνι του μετρό της Νέας Υόρκης, με τον Τζιν Χάκμαν να τον καταδιώκει έντονα.

## Προσωπική ζωή
Το 1963 παντρεύτηκε τη Γαλλίδα ηθοποιό Φρανσουάζ Φαμπιάν και το 1988 θα πεθάνει σε ηλικία 59 ετών από εγκεφαλικό επεισόδιο.

## Φιλμογραφία

## Παραπομπές

## Εξωτερικοί σύνδεσμοι
* 

Κατηγορία:Γάλλοι ηθοποιοί κινηματογράφου
Κατηγορία:Γάλλοι σκηνοθέτες κινηματογράφου
Κατηγορία:Ενταφιασμοί στο Κοιμητήριο του Μονπαρνάς
Δυτικά Παντζάμπι

Ο όρος **Δυτικά Παντζάμπι** μπορεί να αναφέρεται σε:

* Λάχντα, γλωσσολογικά ορισμένη ομάδα γλωσσών/διαλέκτων που βρίσκονται κύριο λόγο στο Δυτικό Παντζάμπ
* η ομάδα όλων των παντζαμπικών ποικιλιών, είτε Λάχντα ή όχι, που ομιλούνται στο Πακιστάν
* η μορφή της προτύπης γλώσσας Παντζάμπι στο Πακιστάν (κωδικός ISO 639-3: pnb)